Բեռնա (Կարսի գավառ)

Բեռնա, գյուղ Արևելյան Հայաստանում, Կարսի մարզի Կարսի գավառում։ Գտնվում էր Կարս քաղաքից 28-30 կմ հարավ-արևմուտք, Կարս-Կաղզվան ճանապարհի ձախ կողմում։

 Պատմություն 
Բնակիչների մի մասը զոհվել է 1920 թվականին, իսկ մնացածը բնակություն են հաստատել Արևելյան Հայաստանում։

 Բնակչություն 
XX դարի սկզբին տարբեր աղբյուրների համաձայն ունեցել է 70-143 տուն` 580-600 հայ բնակչով։

 Տնտեսություն 
Բնակչության հիմնական զբաղմունքը անասնապահությունն ու հացահատիկի մշակությունն էր։

 Պատմամշակութային կառույցներ 
Բեռնան ուներ 759 թվականին կառուցված Ս. Լուսավորիչ անունով եկեղեցի, որը կանգուն էր մինչև 1920 թվականը։ Գյուղում կար հին գերեզմանատուն, որտեղ կար հայկական գիր ունեցող բազմաթիվ տապանաքարեր։ Գյուղից 20 կմ հեռու գտնվում էր հին քաղաքի ավերակներ։

 Կրթություն 
Գյուղն ուներ վարժարան, որտեղ սովորում էին 20 աշակերտներ«Հայաստանի և հարակից շրջանների տեղանունների բառարան», հտ 1, էջ 657։

 Տես նաև 
 Կարսի նահանգի հայաբնակ բնակավայրեր

 Ծանոթագրություններ 

 Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևելյան Հայաստանի գյուղեր